Sei easchta groaßer Erfoig war am 28. Juni 1959 da Gewinn da Moasterschaft mid 5:3 in da Verlängerung gegan Lokalrivoin Kickers Offenboch. A Jar späda is er mit Frankfurt im Endspej vom Eiropapokoi in Glasgow gega Reoi Madrid gstanda, weichas Spej in England zum Bestn vo olle Fuaßboispej gwejd worn is. Trotz guada Leistung homs gega de Mannschaft um Alfredo di Stéfano und Ferenc Puskás koa Chanc ghobt und 3:7 verlorn.